Jy kan koeimelk in klein hoeveelhede begin insluit wanneer jou baba begin eet, en van haar eerste verjaardag af kan sy dit ook drink. Jou borsmelk bly egter die beste vir jou baba en as jou kind slegs koeimelk drink voor sy ’n jaar oud is, kan sy ’n ystertekort opdoen. Leer jou peuter van ’n jaar af om koeimelk te drink, selfs al borsvoed jy nog. So kan jy seker wees dat sy later van hierdie voedsame drankie sal hou.
As jou peuter nie koeimelk wil drink nie, kan jy suiwelprodukte eenvoudig inwerk by die kos wat jy kook. Maak hawermoutpap met melk pleks van water, voeg melk by bredies, souse en soppe of maak ’n gladdejantjie met vars vrugte, groente en melk of jogurt. Jy kan ook gegeurde melk beproef of ysies maak van vars vrugte en jogurt of gegeurde melk. Roer sommer reg deur die dag poeiermelk by haar kos en gee laevetkaas om aan te knibbel. Maak net seker jy tel hoeveel jy gee dat jy nie altesaam te min of te veel suiwel inwerk nie.
Koop dié Oh My Goodness!-maaltye vir jou kleinding by Checkers teen R29,99. Dis ideaal vir die dae wanneer jy net nie tyd vir kos maak het nie.
Hoe ken jy dié twee winter-irritasies uitmekaar? Hier is ’n paar van hul vernaamste simptome en raad oor hoe jy albei kan vermy.
Die winter is om die draai, soggens word dit later lig en elke dag raak dit ’n bietjie moeiliker om op te staan. Die pragtige herfskleure vervaag en maak plek vir die winter se koue bleekheid. Soos klokslag begin jy snuif en nies, en dan is jy dringend op soek na ’n snesie.
Maar hoe weet jy of jou neus weens ’n allergie of ’n verkoue loop? Omdat die aanvanklike simptome ooreenstem, is dit soms moeilik om tussen die twee te onderskei. Maar wag net ’n dag of wat, dan sal jy wel weet.
Die simptome verskil van ’n allergie s’n, onder meer hoes, ’n jeukerige of seer keel, geringe liggaamspyn, ligte hoofpyn, ’n matige koors en moegheid.
Die slym in jou neus en keel is waarskynlik dikker as gewoonlik en het ’n gelerige of groenerige kleur.
Algemene simptome is nies, waterige oë en ’n toe neus. Dit gaan gewoonlik nie met koors gepaard nie.
Vir verkoue: Neem baie vloeistof in, eet baie vrugte en groente, en kry genoeg rus. Jy kan ook medikasie by die apteek kry om die simptome te help verlig.
Vir allergieë: Vra jou dokter oor allergie-inspuitings – dit stel die liggaam stelselmatig aan die allergeen bloot en kan die simptome langer weghou as standaardmedikasie teen allergieë. Oorweeg dit ook om jou beddegoed om te ruil en dit teen ’n temperatuur van 54 °C te was; dit help stofmyte vedryf. En wat jy ook al doen, hou die snesies byderhand! Skaf ’n reeks snesies aan wat die sensitiewe vel om jou neus help streel, en belê in sanitêre sakdoeke wat die kieme weghou. So keer jy ook dat jy in die dokters se spreekkamer boer.